Document ID: /roh_data/filtered/fineweb-2-filterrobots_roh.jsonl.gz/32689

Occurrenza d’informaziun dils 19 d’uost 2019 davart il tema antenna da 5G a Rueun
La Swisscom ha inoltrau ina damonda da tschentar in’antenna da 5G tier il reservuar a Rueun. La damonda ei actualmein sistida. Sin giavisch dalla populaziun ha liug in’occurrenza d’informaziun. A quell’occurrenza vegn informau davart il stan dalla damonda, la libertad d’agir giudiziala dalla vischnaunca sco era l’applicaziun dallas limitas fixadas. Sper representants digl uffeci per la natira ed igl ambient dil cantun Grischun vegnan era representants dalla Swisscom ad esser presents per rispunder a damondas. La sera d’informaziun publica ha liug gliendisdis, ils 19 d’uost 2019 allas 20.00 en sala plurivalenta a Rueun.
Glion, ils 7 da zercladur 2019 Surpastonza communala Ilanz/Glion